सहरसा । बिहार क ईटा सांसद अपन सरकारी फंड क पूरा उपयोग पांच साल मे नहि क सकलाह। राज्य क 40टा सांसद कए जेतबा फंड भेटल, ओकर दस फीसदी राशि बचि गेल, खर्च नहि भ सकल। कुछेक सांसद क त पांच करोड़ स अधिक राशि बचल अछि। हुनकर हिस्सा क 20 फीसदी अछि।
 चुनाव आचार संहिता लागि गेल। एहन मे आब ओ राशि खर्च नहि भ सकैत अछि। सांसद आब कोनो अनुंशसा नहि क सकताह। जे सांसद अपन कोटाक राशि नहि खर्च क सकलाह ओ की विकास करताह। उल्लेखनीय अछि जे सांसद फंड क निगरानी बिहार मे योजना एवं विकास विभाग करैत अछि। लोकसभा क वेबसाइट पर एकर ब्योरा जारी होइत अछि। हरेक सांसद कए सब साल पांच-पांच करोड़ सांसद निधि मे भेटैत अछि। बिहार क 40टा सांसद कए पांच साल मे एक हजार करोड़ भेटल। 15वीं लोकसभा क किछु राशि बचबाक कारण वर्ममान सांसद सब कए 1012 करोड़ भेटल।
 छह मार्च तक बिहारक सांसद कुल 822 करोड़ खर्च केलथि आ 131 करोड़ बचल अछि। सबस बेसी राशि राजीव प्रताप रूडी क 15 करोड़ त सबस कम राशि सुशील सिंह क 25 लाख बचल अछि। 